తెలుగు రాష్ట్రాల్లో సంచలనం రేపిన బోయిన్ పల్లి కిడ్నాప్ కేసులో అరెస్టైన నిందితుల సంఖ్య 19 కి చేరింది. ఈ కేసులో తాజాగా 15 మంది శనివారం పోలీసులు అరెస్టు చేసారు. ఈకేసులో ప్రధాన నిందితురాలిగా ఆరోపణలు ఎదుర్కుంటున్న మాజీ మంత్రి అఖిల ప్రియ ప్రస్తుతం పోలీసుల కస్టడీలో ఉండగా ఈ కేసు విషయమై పోలీసులు ఆమెను విచారిస్తున్నారు.
తాజాగా ఈ కేసులో అరెస్టైన 15 మంది కూడా ప్రవీణ్ రావు ఇంటికి ఐటీ అధికారులుగా వెళ్లిన వారేనని పోలీసులు తేల్చారు. కిడ్నాప్ అనంతరం కొందరు విజయవాడకు తిరిగి వెళ్లిపోయారని తెలిపారు. వీరందరిని గుంటూరు శ్రీనుకు సన్నిహితుడైన సిద్దార్థ్ అనే వ్యక్తి పంపినట్టుగా తెలిసింది. సిద్దార్థ్ విజయవాడలో ఓ మ్యాన్ పవర్ కన్సెల్టెన్సీ ని నడుపుతున్నాడు. బోయిన్ పల్లి కిడ్నాప్ పథకంలో భాగంగా అఖిల ప్రియ, భార్గవ్ రామ్ కలిసి తమకు కొందరు కిరాయి మనుషులు కావాలని కోరగా గుంటూరు శ్రీను సిద్దార్థ్ కు ఈ విషయాన్నీ చేరవేసాడు.
దీంతో విజయవాడకు చెందిన వివిధ కాలనీల నుంచి కొంత మంది కిరాయి గుండాలను, తమ అనుచరులను కూకట్ పల్లి లోని పార్థ గ్రాండ్ హోటల్ కు పంపించాడు. అనంతరం భార్గవ్ రామ్ వీరందరికి ఐటీ అధికారులు గా యూసుఫ్ గూడా లోని ఎంజీఎం స్కూల్ లో శిక్షణ ఇచ్చాడు. అయితే సిద్దార్థ అనే వ్యక్తి ఇలా కిరాయి మనుషులను పంపడం ఇది కొత్త కాదట. ఆమె గతంలో ఏపీలో టీడీపీ ప్రభుత్వం హయాంలో మంత్రిగా పని చేసిన విషయం తెలిసిందే.
ఆ సమయంలో ఆమె ఎక్కువగా బెంగుళూరు, హైదరాబాద్ లో ఉండేవారు. ఎప్పుడైనా అమరావతికి పర్యటనకు రావలసి వస్తే ఆమె చుట్టూ మందీ మార్బలం ఉండాలని కోరుకునేవారట. అప్పటి నుంచే సిద్దార్థ అనే వ్యక్తి అఖిల ప్రియ కోసం బౌన్సర్లను ఏర్పాటు చేసేవాడని తేలింది. ఒక్కొక్కరికి రోజుకి రూ. 1000 చెల్లించేవారట. ప్రస్తుతం పరారీలో ఉన్న భార్గవ్ రామ్ అతని కుటుంబ సభ్యుల కోసం పోలీసులు గాలిస్తున్నారు.
telugu rashtrallo sanchalanam repina boin palli kidnap kesulo arestaina ninditula sankhya 19 ki cherindi. ee kesulo taajaagaa 15 mandi sanivaaram poliisulu arestu chesaru. eekesulo pradhaana nindituraaligaa aaropanalu edurkuntunna maji mantri akhila priya prastutam polisula kastadiilo undagaa ee kesu vishayamai poliisulu aamenu vichaaristunnaaru.
taajaagaa ee kesulo arestaina 15 mandi kuudaa praveen raavu intiki it adhikaarulugaa vellina vaarenani poliisulu telchaaru. kidnap anantaram kondaru vijayavaadaku tirigi vellipoyaarani telipaaru. veerandarini gunturu srinuku sannihitudaina siddarth ane vyakti pampinattugaa telisindi. siddarth vijayavaadalo oo man paver conseltency ni naduputunnadu. boin palli kidnap pathakamlo bhagamga akhila priya, bhargav ram kalisi tamaku kondaru kirai manushulu kaavaalani koraga gunturu srinu siddarth ku ee vishayaannii cheravesadu.
deentho vijayavaadaku chendina vividha kaalaneela nunchi kontha mandi kirai gundaalanu, tama anucharulanu kookat palli loni paartha grand hotal ku pampinchaadu. anantaram bhargav ram veerandariki it adhikaarulu gaa eusuf guda loni mgm scool loo sikshana ichadu. ayithe siddartha ane vyakti ilaa kirai manushulanu pampadam idhi kotta kaadata. aame gatamlo epeelo tdp prabhutvam hayamlo mantrigaa pani chesina vishayam telisinde.
aa samayamlo aame ekkuvagaa benguluru, hyderabad loo undevaaru. eppudaina amaravatiki paryatanaku ravalasi vaste aame chuttu mandee maarbalam undaalani korukunevarata. appati nunche siddartha ane vyakti akhila priya kosam bounserlanu erpaatu chesevadani telindi. okkokkariki rojuki roo. 1000 chellinchevaarata. prastutam paraariiloo unna bhargav ram athani kutumba sabhyula kosam poliisulu gaalistunnaaru.